Vaikka löydät aivan varmasti unelmiesi pelihiiren aikanaan, siinä voi kestää hieman aikaa ja vaivaa. Pelikäyttöön suunnitelluissa hiirissä on monia jargonin taakse kätkettyjä ominaisuuksia, kuten polling tai DPI, jotka eivät aukene välttämättä kaikille käyttäjille. Lyhyesti sanottuna haluat näiden numeroiden olevan kuitenkin mahdollisimman isot, vaikka termit tarkoittavatkin kahta täysin eri asiaa.
PC-pelaamiseen ensimmäistä kertaa astuville DPI on lyhenne sanoista dots per inch, pisteitä tuumassa. Mitä suurempi numero, sitä tarkemmin pystyt määrittämään hiiren herkkyyden. Jos sinulla ei ole esimerkiksi paljoa pöytätilaa käytettävissä hiirelle, voit ostaa isolla DPI:llä varustetun hiiren, jonka voit sitten tiputtaa pienemmäksi, jos saat enemmän käyttötilaa.
Suurempi polling-arvo tarkoittaa puolestaan nopeampaa vasteaikaa. Sitä mitataan hertseissä, ja se vaihtelee useimmiten 125 ja 1 000 Hz välillä. Jälkimmäinen luku tarkoittaisi sitä, että hiiren sijainti ilmoitetaan tietokoneelle 1 000 kertaa sekunnissa.
Muita pelihiiren kannalta hyviä tunnistettavia termejä ovat ergonomia, eli hiiren käyttömukavuus, sekä RGB-valot.